LESIN 3
Na Tru sei Dis Gud Nyus Komot fo God?
1. Na wu yi tok dei insaid Baibul?
De gud nyus weh e dei insaid Baibul na sei, pipul dem go get laif weh e no go finish fo dis grong. (Matthew 5:5) Baibul get 66 smol buk dem. God bi yus lek som 40 diferen pipul weh dey put hat fo yi, fo rait Baibul. Nomba wan Baibul buk sotee go rich fo nomba faif, na Moses rait-am. E don meik lek 3,500 yie sins ih rait-am. De las buk fo Baibul don meik lek 1,900 yie sins apostul John bi rait-am. Dis pipul dem bi rait na wu yi tok? God bi yus yi holi spirit fo tel dem weiti fo rait-am. (Mark 12:36) Dey no bi rait dia oun tok, bot dey bi rait na daso ting weh God ih bi tel dem. Daa min sei na Jehova yi Tok dei insaid Baibul.
2. Na hau wi fit sabi sei Baibul na tru tok?
Wi sabi sei Baibul komot na fo God bikos e di tok korekt ting dem weh e go hapen fo bifo. Som man no fit du-am. (Joshua 23:14) God, weh ih big pas ol man, na yi fit si weiti weh e go hapen fo bifo.
Wi no si sei buk weh e komot fo God get fo bi na speshal wan? Na so e dei. Dey don divaid plenti plenti Baibul dem fo diferen kontri tok dem. Ivin hau weh dey bi don rait Baibul long long taim fo bak, e di waka korekt witi big buk dem weh pipul dem don rait-am. Daa 40 pipul weh dey bi rait Baibul bi get wan moup. * Baibul tuu get trong pruv weh e di sho sei God laik wi. Baibul stil get pawa fo cheinj pipul dia laif fo beta. Ol dis wan don meik plenti pipul dem fo put hat sei Baibul na God yi Buk.
3. Na weiti Baibul di tok?
De hed-tok fo daa gud nyus bi sei, God get fain fain memba fo ol man. De Baibul di tok hau weh man yi big blesing fo shidong fo paradais fo grong bi los taim weh God bi meik man. Bot de Baibul stil di tel wi hau daa paradais go kam bi bak as e bi dei.
God yi Buk get loh dem an fain advais dem, an e di sho wi hau wi fit waka. Baibul tuu get plenti tori dem abaut de wei weh God di du witi pipul dem, tori dem weh dey di meik wi fo sabi God yi fashon. De Baibul fit helep yu fo sabi God. E di tok hau wi fit kam bi kombi witi God.
4. Na hau yu fit sabi Baibul?
Dis smol buk go helep yu fo sabi Baibul. E di yus de seim wei weh Jesus bi yus-am fo tich pipul. Jesus bi di tok ting dem weh dey komot fo Baibul, buk afta buk, an ih bi open pipul dia ai fo sabi “weiti weh God yi Buk di tok.”
Som ting no dei weh e fit wanda wi lek hau weh gud nyus fo God di wanda wi. Bot som pipul dem di dinai daa gud nyus an oda wan dem di ivin vex wit-am. Bot meik dis wan no wori ya hat, bikos fo enjoi laif weh e no go finish, yu get fo sabi God.
^ mas. 3 Si daa smol buk weh dey di kol-am sei A Book for All People.
LEARN OTHER THING THEM
GUD NYUS WEH E KOMOT FO GOD!
Na How We Fit Be Sure say Bible Di Talk True?
If na God make Bible, e no get for be like any other book weh man write-am.
isl_Latn tpi_Latn tpi_Latn tpi_Latn tpi_Latn tpi_Latn tpi_Latn ace_Latn bam_Latn wol_Latn tpi_Latn dik_Latn tpi_Latn wol_Latn eng_Latn nob_Latn eng_Latn eng_Latn